РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 25/06.04.2017г.

ИЗБОРИ ЗА НАРОДНО СЪБРАНИЕ

На 6 АПРИЛ 2017 г. от 18.25 часа се проведе заседание на Районната избирателна комисия Благоевград, при следния

Д н е в е н р е д:

1. Преписки от Районни прокуратури.

ПРИСЪСТВАХА: Мартин Бусаров, Бехра Осман, Елена Панчева, Весела Цомпова-Стоянова, Вилислав Балев, Антоанета Богданова, Маргарита Тодорова, Мария Стойнева, Йорданка Борисова, Димитър Колев, Елена Димитрова, Георги Мавродиев, Изабела Божилова, Янко Иванов.

ОТСЪСТВАХА: Мустафа Сирачки, Илия Милев, Йордан Симонски.

Заседанието бе открито в 18.25 ч. и председателствано от Мартин Бусаров, председател на комисията.

Мартин Бусаров: Колеги, откривам заседанието на Районната избирателна комисия – Благоевград. Запознати сте с проекта за Дневен ред. Колеги, който е съгласен с предложения дневен ред, моля да гласува.

Гласували 14членове, от които 14 „ЗА” и без „ПРОТИВ”.

Дневният ред е приет.

Мартин Бусаров: Колеги, имаме две преписки от Районна прокуратура Гоце Делчев от 5 април. По едната преписка няма индивидуализирани извършители на деянието и ние като РИК не можем да установим административно нарушение. Предлагам с протоколно решение да им напишем писмо.

Влиза Йордан Симонски.

Протоколно решение №12/6/04/2017 г. – Да се напише писмо до Районна прокуратура Гоце Делчев по повод преписка №686 от 2017 г.

Следващата преписка е за лице, което е агитирало с бюлетина образец пред СИК №16, 17 и 18 в Гоце Делчев и е регистрирано като застъпник с наше решение с №98 \_НС.

Мартин Бусаров: Колеги,предлагам Ви проект на Решение №221:

РЕШЕНИЕ   
№ 221-НС  
Благоевград, 06.04.2017

ОТНОСНО: нарушение на разпоредбата на чл. 182 , ал. 4 от ИК

В Районната избирателна комисия Благоевград постъпи преписка на Районна прокуратура Гоце Делчев, с техен N: 705 /2017г.

Преписката е заведена с вх. N:584/ 05.04.2017г. във входящия регистър на РИК.

В преписката се съдържат данни относно деяние, извършено от лицето Кенан Размизов Тюмбелекчиев – жител на град Гоце Делчев, изразяващо се в извършване на предизборна агитация в изборния ден пред избирателни секции в град Гоце Делчев. Деянието е извършено на дата 26.март .2017г.

Кенан Размизов Тюмбелекчиев  дава обяснение пред разследващия орган, като признава , че в изборния ден, в качеството си на застъпник на КП“БСП за България“ е извършил предизборна агитация, като е показвал на различни лица образец на бюлетината за гласуване в изборите за народни представители на 26 март 2017г., която бюлетина съдържала отбелязване в квадратчето с N:10, в лявата страна с номерата на партиите и коалициите от партии, и отбелязване в кръгче с N:3, в дясната страна с номерата на кандидатите от кандидатската листа.

След преценка на установените по преписката факти, Районна прокуратура Гоце Делчев е счела, че досъдебно наказателно производство не следва да се образува. Не са налице данни за осъществен състав на престъпление по чл.167-чл.169 НК или друго от общ характер.

Копие от постановление за отказ за образуване на досъдебно производство е изпратено с преписката в РИК Благоевград, за преценка по компетентност , дали следва да се реализира административно- наказателна отговорност за извършената неправомерна предизборна агитация. В изпълнение на своите правомощия по установяване на извършени административни нарушения по повод разпоредбите на ИК и във връзка с ЗАНН, Районната избирателна комисия Благоевград разгледа прокурорска преписка с N:705/2017г.

Районната избирателна комисия Благоевград установи, че лицето Кенан Размизов Тюмбелекчиев, със ЕГН:57\*\*\*\*\*\*\*\*, жител на град Гоце Делчев, с адрес:ул.“Потока“39 , на дата 26.03.2017г. е извършил предизборна агитация пред секционни помещения на изборни секции 011100017,011100018 и 011100019 – всичките в град Гоце Делчев. По този начин е нарушил разпоредбата на чл.182,ал.4 от ИК.

До този извод РИК стигна след преглед на прокурорска преписка и на материалите в нея. Кенан Размизов Тюмбелекчиев дава своите обяснения, признава да агитирал в полза на КП“БСП за България“ и в полза на определен кандидат от кандидатската листа, като лично е подканял повече от едно лице, да гласува с N:10 в полето за партии и коалиции, и с N:3 в полето с преференции за кандидатите.

За прецизност следва да се упомене, че съгласно чл.182,ал.4 от ИК, не се допуска предизборна агитация 24 часа преди изборния ден, както и в самия изборен ден – в случая 26 март 2017г. – датата на установеното деяние , извършено от Кенан Размизов Тюмбелекчиев.

В подкрепа на установеното нарушение се явява обстоятелството, че Кенан Размизов Тюмбелекчиев е регистриран като застъпник, с Решение 98-НС /20.03.2017г. на РИК Благоевград. Същият притежава удостоверение 4-111-НС/20.03.2017г. за регистриран застъпник на КП „БСП за България“. От момента на регистрацията си като застъпник Кенан Размизов Тюмбелекчиев има качеството на длъжностно лице по смисъла на чл.119 ИК във връзка с чл,93,т.1.б.Б от НК, а също така следва да спазва разпоредбите на чл.120 ИК. Несъмнено Кенан Размизов Тюмбелекчиев е извършил нарушението на чл.182,ал.4 представлявайки коалиция от партии и нейните кандидати в изборите на 26 март 2017г.

Съгласно чл.480,ал.2 от ИК, лице , което наруши разпоредбите на кодекса, а именно нормата на чл.182,ал.4 ИК, се наказва с глоба,  в размер от 2000 до 5000лв.

Горното налага извода,че следва да се състави АУАН на лицето Кенан Размизов Тюмбелекчиев, съгласно чл.496 ИК, който след връчването му да се изпрати на Областен управител на област Благоевград, за съставяне на наказателно постановление.

Предвид изложеното и на основание чл. 72,ал.1 във връзка с чл.496 и във връзка с  чл. 182, ал. 4, от ИК ,при спазване на законоустановения кворум,  Районната избирателна комисия Благоевград

**Р Е Ш И:**

1. УСТАНОВЯВА нарушение на разпоредбите на чл.182,ал.4 от ИК, извършено от Кенан Размизов Тюмбелекчиев, ЕГН:57\*\*\*\*\*\*, адрес: гр. Гоце Делчев, ул.“Потока“39.,община Гоце Делчев
2. ОПРАВОМОЩАВА председателят на РИК 01 Благоевград да състави АУАН на Кенан Размизов Тюмбелекчиев, който след връчването му да бъде изпратен на Областен управител на област Благоевград за издаване на наказателно постановление.

Мартин Бусаров: Колеги, моля да гласувате така предложеното решение.

Настоящото решение бе прието с 10 гласа “ЗА” и 5 „ПРОТИВ“.

Против гласуват Йордан Симонски, Мария Стойнева, Йорданка Борисова, Вилислав Балев, Янко Иванов.

Решението бе взето в 18.30 часа.

Заседанието приключи в 18.40 часа.

Председател: Секретар:

Мартин Бусаров Бехра Осман